Lily the Pink

«Lily the Pink» er en  engelsk sang. Komigruppen The Scaffold fra Liverpool spilte den inn.  «Lily the Pink» ble utgitt på singlen Parlophone R 5734 18. oktober 1968. Den ble arrangert og dirigert av Mike Vickers. Produsent var Norrie Paramor. B-siden var «Buttons of Your Mind».

Den er basert på folkesangen «The Ballad of Lydia Pinkham». På plateetiketten står det: Trad., arr: McGear, Gorman, McGough.norwegiancharts.com - The Scaffold - Lily The Pink

«Lily the Pink ble en overraskelseshit» og lå på en førsteplass på den britiske singlelisten i desember 1968.

Den lå på VG-lista i fem uker i 1969 med en åttendeplass i to uker som beste resultatnorwegiancharts.com - The Scaffold - Lily The Pink

En annen versjon var uoffisiell regimentssang til the Royal Tank Corps på slutten av den andre verdenskrig. Den ble også en mindre hit i Nord-Amerika for The Royal Rovers og var hentet fra LP-platen «Tales to Warm Your Mind» (Decca) i 1969.

Sangen har mange in-jokes. Flesteparten av dem har gått lytterne hus forbi. Linjen «Mr. Frears has sticky out ears» refererer til filmregissør Stephen Frears, som tidligere hadde arbeidet med The Scaffold.

Linjen «Jennifer Eckles has terrible freckles» refererer til singlen Jennifer Eckles med The Hollies. Graham Nash fra The Hollies medvirker som backingvokalist på innspillingen. Det samme gjør Elton John og Jack Bruce (fra The Cream) spiller bassgitar.

 Norske versjoner 
Freddie og Terje Mosnes har skrevet norske tekster.

 Innspillinger 
ÅrNorsk tittelArtistTekstforfatterPlatetypePlatemerke og katalognummer1969«Dr. E. Vang»Gluntan: Gluntans gull 1 & 2 Gluntan.no - DiskografiGluntanFreddieSingleColumbia GN 18221969«Bislet special»Se plateetikettenNordre Sving Blandede Kor og OrkesterTerje MosnesSingleRCA NA 1351

På innspillingen til Nordre Sving Blandede Kor og Orkester er Kjell Karlsen oppført som opphavsmann.

«Dr. E. Wang» lå åtte uker på VG-lista i 1969 med en fjerdeplass i én uke som beste resultatnorwegiancharts.com - Gluntan - Doktor E. Wang

«Bislett spesial» lå elleve uker på VG-lista i 1969 med en andreplass i fire uker som beste resultat.norwegiancharts.com - Nordre Sving Blandede Mannskor og Orkester - Bislett special

 Referanser 

 Kilder 
Songfacts.com

Kategori:Britiske sanger
Kategori:Sanger fra 1968